chhatramani/nepal_legal_acts_corpus_nepali huggingface dataset:
आयोडिनयुक्त_नून_(उत्पादन_तथा_बिक्री_वितरण)_ऐन_२०५५
Iodized Salt (Production and Sales) Act, 1998

(क) समितिबाट स्वीकृत भए बमोजिमको लोगो, । (ख) उत्पादक र प्याकिङ्ग गर्ने व्यक्ति वा संस्थाको पूरा नाम र ठेगाना, । (ग) प्याकेज गरेको आयोदिनयुक्त नूनको खास तौल, । (घ) प्याकेज गरेको साल र महिना, । (ङ) आयोदिनको मात्रा (पि.पि.एम.मा), । (च) आयोदिनयुक्त नूनमा मिश्रित आयोदिन नासिन, उड्न र हराउन नदिन अपनाउनु पर्ने उपाय र प्रविधि, । (छ) आयोदिनयुक्त नूनमा रहेको गुणस्तर कायम रहने अन्तिम मिति, । (ज) तोकिए बमोजिमका अन्य विवरण । १८. निरीक्षकको नियुक्ति तथा काम, कर्तव्य र अधिकार: (१) उत्पादक, पैठारीकर्ता, आपूर्तिकर्ता तथा वितरकले यो ऐन वा यस ऐन अन्तर्गत बनेको नियममा उल्लिखित व्यवस्थाको पालन गरे नगरेको सम्बन्धमा जाँचबुझ तथा निरीक्षण गर्न मन्त्रालयले समितिको सिफारिसमा आवश्यक संख्यामा निरीक्षकहरू नियुक्त गर्न वा नेपाल सरकारको सेवामा बहाल रहेका कर्मचारीहरूलाई सम्बन्धित निकायको स्वीकृति लिई निरीक्षक भई काम गर्न तोक्न सक्नेछ । (२) निरीक्षकको लागि चाहिने योग्यता तोकिए बमोजिम हुनेछ । (३) उत्पादक, पैठारीकर्ता, आपूर्तिकर्ता तथा वितरकले यो ऐन वा यस ऐन अन्तर्गत बनेको नियममा उल्लिखित व्यवस्थाहरु पालन गरे नगरेको सम्बन्धमा निरीक्षकले तोकिए बमोजिम निरीक्षण तथा जाँचबुझ गरी त्यसको प्रतिवेदन समितिमा पेश गर्नु पर्नेछ । (४) उपदफा (३) मा लेखिए देखि बाहेक निरीक्षकको अन्य काम, कर्तव्य र अधिकार तोकिए बमोजिम हुनेछ । परिच्छेद-५ । सूचना, शिक्षा र स्वास्थ्य संस्थाको दायित्व । १९. आयोदिनयुक्त नून सम्बन्धी सूचना र शिक्षा: (१) पढ्न, सुन्न र देखन सकिने आयोदिनयुक्त नून सम्बन्धी उपयोगी सूचना तथा शैक्षिक सामाग्रीको प्रचार प्रसार गर्ने स्वीकृति मन्त्रालयले दिनेछ । (२) उपदफा (१) बमोजिमको आयोदिनयुक्त नून सम्बन्धी सूचना तथा शैक्षिक सामाग्रीहरू देहायका कुराहरूको बारेमा स्पष्ट जानकारी दिने किसिमको हुनु पर्नेछः- । (क) मानव तथा पशु स्वास्थ्यको लागि आयोदिनयुक्त नूनको आवश्यकता र महत्व, । (ख) आयोदिनयुक्त नूनको प्रयोगबाट हुने फाइदा, । (ग) आयोडिन नभएको नून खाँदा वा खुवाउँदा मानव तथा पशु स्वास्थ्यमा पर्न सक्ने असर, । (घ) आयोडिनयुक्त नून र आयोडिन नभएको नूनको मूल्यमा पर्ने अन्तर, । (ङ) आयोडिनयुक्त नूनमा मिश्रित आयोडिन नासिन, हराउन वा उड्न नदिने उपाय तथा त्यसको लागि अपनाउनु पर्ने प्रविधि । (३) उपदफा (२) बमोजिमको सूचना तथा शैक्षिक सामाग्रीमा ठीक र उपयोगी जानकारी मात्र हुनु पर्नेछ र आयोडिन नभएको नूनको उपभोग गर्ने तर्फ निरुत्साहन दिने खालको हुनु पर्नेछ । २०. स्वास्थ्य संस्थाको दायित्व: (१) सर्वसाधारणलाई आयोडिनयुक्त नूनको उपयोगमा प्रोत्साहन गर्न मन्त्रालयले स्वास्थ्य संस्थालाई आवश्यक उपाय अवलम्बन गर्न आवश्यक आदेश तथा निर्देशन दिनेछ । (२) उपदफा (१) बमोजिम मन्त्रालयले दिएको आदेश तथा निर्देशनको पालना गर्नु स्वास्थ्य संस्थाको कर्तव्य हुनेछ ।
आयोडिनयुक्त_नून_(उत्पादन_तथा_बिक्री_वितरण)_ऐन_२०५५
Iodized Salt (Production and Sales) Act, 1998

२०. स्वास्थ्य संस्थाको दायित्व: (१) सर्वसाधारणलाई आयोडिनयुक्त नूनको उपयोगमा प्रोत्साहन गर्न मन्त्रालयले स्वास्थ्य संस्थालाई आवश्यक उपाय अवलम्बन गर्न आवश्यक आदेश तथा निर्देशन दिनेछ । (२) उपदफा (१) बमोजिम मन्त्रालयले दिएको आदेश तथा निर्देशनको पालना गर्नु स्वास्थ्य संस्थाको कर्तव्य हुनेछ । २१. अनुज्ञापत्र, अनुमतिपत्र वा अख्तियारी निलम्बन वा रद्द गर्न सकिने: (१) दफा १८ को उपदफा (३) बमोजिम निरीक्षकले पेश गरेको प्रतिवेदनबाट कुनै उत्पादक, पैठारीकर्ता, आपूर्तिकर्ता तथा बिक्री वितरकले यो ऐन वा यस ऐन अन्तर्गत बनेको नियम वा दिएको आदेश वा निर्देशन पालन नगरेको देखिएमा समितिको सिफारिशमा मन्त्रालयले त्यस्तो उत्पादक, पैठारीकर्ता, आपूर्तिकर्ता तथा बिक्री वितरकले आफ्नो कारोबार वा व्यवसाय गर्न नेपाल सरकार वा अन्य कुनै निकायबाट पाएको अनुज्ञापत्र, अनुमतिपत्र वा अख्तियारी निलम्बन वा रद्द गर्न सम्बन्धित निकायलाई लेखी पठाउन सक्नेछ । (२) उपदफा (१) बमोजिम लेखी आएमा सम्बन्धित निकायले पनि त्यस्तो अनुज्ञापत्र, अनुमतिपत्र वा अख्तियारी निलम्बन वा रद्द गर्ने तर्फ आवश्यक कारबाही चलाउनु पर्नेछ । परिच्छेद-६ । कसूर र दण्ड सजाय । २२. कसूर गरेको मानिने: देहाय बमोजिमको कार्य गरेमा यस ऐन बमोजिमको कसूर गरेको मानिनेछः- । (क) दफा ३ बमोजिम समितिको स्वीकृति नलिई आयोडिन नभएको नून गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको । भित्र पैठारी, खरिद वा बिक्री गरेमा, । (ख) दफा ४ बमोजिम अनुमतिपत्र नलिई नेपाल गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको । मा आयोडिनयुक्त नूनको उत्पादन, पैठारी, आपूर्ति तथा बिक्री वितरण गरेमा, । (ग) दफा १५ बमोजिम निर्धारित गुणस्तर नभएको आयोडिनयुक्त नूनको उत्पादन, पैठारी, आपूर्ति तथा बिक्री वितरण गरेमा, । (घ) खण्ड (क), (ख) र (ग) मा उल्लिखित कार्य बाहेक यो ऐन वा यस ऐन अन्तर्गत बनेको नियम विपरीत अन्य कार्य गरेमा । २३. दण्ड सजाय: दफा २२ को देहायको खण्ड बमोजिमको कसूर गर्नेलाई देहाय बमोजिमको सजाय हुनेछः- । (क) खण्ड (क), (ख) र (ग) बमोजिमको कसूर गर्नेलाई बिगो जफत गरी बिगो बमोजिम जरिवाना वा एक वर्षसम्म कैद वा दुवै सजाय हुनेछ । (ख) खण्ड (घ) विपरीत कसूर गर्नेलाई कसूरको प्रकृति हेरी एक हजार रुपैयाँसम्म जरिवाना हुनेछ । परिच्छेद-७ । विविध । २४. संस्थाको दायित्व: कुनै संस्थाले यो ऐन बमोजिम कसूर हुने कार्य गरेमा त्यस्तो संस्थाको मुख्य प्रशासकीय अधिकारीको हैसियतमा काम गर्ने अधिकारी सजायको भागी हुनेछ । तर आफू मुख्य प्रशासकीय अधिकारी हुनुभन्दा अगावै भएका कसूरको हकमा त्यस्तो व्यक्ति सजायको भागी हुने पर्ने छैन । २५. उपसमिति गठन गर्न सकिने: (१) यो ऐन र यस ऐन अन्तर्गत बनेको नियममा उल्लिखित व्यवस्थाहरुको कार्यान्वयनको लागि समितिले आवश्यकता अनुसार उपसमिति गठन गर्न सक्नेछ । (२) उपदफा (१) बमोजिम गठन हुने उपसमितिको काम, कर्तव्य र अधिकार तथा कार्यविधि समितिले तोके बमोजिम हुनेछ । २६. अधिकार प्रत्यायोजन: समितिले यो ऐन बमोजिम आफूलाई प्राप्त अधिकार मध्ये आवश्यकता अनुसार केही अधिकार समितिको अध्यक्ष वा कुनै सदस्य वा उपसमितिको संयोजक वा सदस्य वा अधिकृत कर्मचारीलाई प्रत्यायोजन गर्न सक्नेछ ।
साझेदारी_ऐन_२०२०
Partnership Act, 1964

साझेदारी ऐन, २०२० । लालमोहर र प्रकाशन मिति । २०२० । ११ । १६ । संशोधन गर्ने ऐन । १. न्याय प्रशासन सुधार (चौथो संशोधन) ऐन, २०४३ २०४३ । ७ । २४ । २. साझेदारी (पहिलो संशोधन) ऐन, २०४४ २०४४ । ७ । १ । ३. न्याय प्रशासन ऐन, २०४८ २०४८ । २ । १६ । प्रमाणीकरण र प्रकाशन मिति । ४. गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ २०६६ । १० । ७ । ५. केही नेपाल ऐन संशोधन गर्ने ऐन, २०७२ २०७२ । ११ । १३ । ६. नेपालको संविधान अनुकूल बनाउन केही नेपाल ऐनलाई संशोधन गर्ने ऐन, २०७५ २०७५ । ११ । १९ । २०२० सालको ऐन नं. ३६ । साझेदारीको व्यवस्था गर्न बनेको ऐन । प्रस्तावनाः सर्वसाधारण जनताको हित तथा सुविधाका लागि साझेदारी सम्बन्धी कानूनी व्यवस्था गर्नु वाञ्छनीय भएकोले, । श्री ५ महाराजाधिराज महेन्द्र वीर विक्रम शाहदेवबाट राष्ट्रिय पञ्चायतको सल्लाह र सम्मतिले यो ऐन बनाइबक्सेको छ । परिच्छेद-१ । प्रारम्भिक । १. संक्षिप्त नाम, विस्तार र प्रारम्भ: (१) यस ऐनको नाम “साझेदारी ऐन, २०२०” रहेको छ । (२) यो ऐन नेपाल गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको । भर हुनेछ । (३) यो ऐन तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस ऐनमा,- । (क) “व्यवसाय” भन्नाले उद्योग वाणिज्य पेशा वा वृत्तिलाई समेत जनाउँछ । (ख) “तोकिएको” वा “तोकिए बमोजिमको” भन्नाले यस ऐन वा यस ऐन अन्तर्गत बनेको नियममा तोकिएको वा तोकिए बमोजिमको सम्झनु पर्छ । (ग) “उनाउ व्यक्ति” भन्नाले साझेदारी फर्मका सम्बन्धमा साझेदार बाहेकका अरु कुनै व्यक्तिलाई सम्झनु पर्छ । (घ) “सूचित आदेश” भन्नाले नेपाल सरकारले नेपाल राजपत्रमा प्रकाशित गरेको कुनै आदेश सम्झनु पर्छ । नेपालको संविधान अनुकूल बनाउन केही नेपाल ऐनलाई संशोधन गर्ने ऐन, २०७५ द्वारा संशोधित । (ङ) “सम्बन्धित विभाग“ भन्नाले वाणिज्य सम्बन्धी फर्मको विषयको लागि वाणिज्य, आपूर्ति तथा उपभोक्ता हित संरक्षण विभाग र सो बाहेकका अन्य उद्योगको विषयका लागि उद्योग विभाग सम्झनु पर्छ र सो शब्दले वाणिज्य सम्बन्धी विषय र घरेलु तथा साना उद्योगको विषयको लागि प्रदेश सरकारको वाणिज्य तथा उद्योग हेर्ने विभाग वा कार्यालयलाई समेत जनाउनेछ । ३. साझेदारी भन्नाले: (१) कुनै व्यक्तिहरु एउटै नाम राखी मुनाफा बन्दा लगाउने गरी सबै साझेदारले प्रत्येक साझेदारका लागि वा कुनै साझेदारले सबै साझेदारका लागि सबै कारोबारमा भाग लिन आपसमा कबुलियत गरी यस ऐन बमोजिम नेपाल सरकारको लगतमा दर्ता गराएको कुनै कारोबारलाई सम्झनु पर्छ । (२) कबुलियत गर्ने व्यक्तिहरुलाई एक अर्कोको सम्बन्धमा साझेदार र सबै साझेदारलाई सामूहिक रुपले फर्म र जुन एक नामबाट कारोबार चल्दछ त्यसलाई फर्मको नाम भन्नु पर्छ । (३) साझेदार बाहेक साझेदारी फर्म व्यक्ति हुँदैन । ४. एका सगोलका कारोबार साझेदारी भन्न नहुने: एकाघर सगोलका अंशियारहरुले कबुलियत गरी साझेदारीमा कारोबार चलाएका रहेनछन् भने सगोलको कारोबार यस ऐनको तात्पर्यका लागि साझेदारी मानिने छैन । परिच्छेद-२ । फर्महरु सम्बन्धित विभागको लगतमा दर्ता गराई प्रमाण दिनु पर्ने । ५. सम्बन्धित विभागको लगतमा दर्ता गराउनु पर्ने: साझेदारी खडा भएको ६ महिनाभित्र सो साझेदारीलाई यस ऐन बमोजिम सम्बन्धित विभागको लगतमा दर्ता गराउनु पर्छ ।
साझेदारी_ऐन_२०२०
Partnership Act, 1964

परिच्छेद-२ । फर्महरु सम्बन्धित विभागको लगतमा दर्ता गराई प्रमाण दिनु पर्ने । ५. सम्बन्धित विभागको लगतमा दर्ता गराउनु पर्ने: साझेदारी खडा भएको ६ महिनाभित्र सो साझेदारीलाई यस ऐन बमोजिम सम्बन्धित विभागको लगतमा दर्ता गराउनु पर्छ । तर सो बमोजिम दर्ता नभएको अवधिभित्र सो साझेदारीले वा सो साझेदारीका निमित्त गरेको कुनै काम वा कारोबारलाई यस ऐन बमोजिमको कानूनी मान्यता हुने छैन । ६. दर्ताको दरखास्तमा खुलाउनु पर्ने विषय र दस्तूर: फर्म लगतमा दर्ता गराउन अनुसूची-२ (क) मा तोकिएको दस्तूर सामेल राखी साझेदारहरुको आपसमा कबुलियत भएको भए त्यसको रीतपूर्वकको नक्कल एक प्रति समेत राखी अनुसूची-१ (क) को ढाँचामा देहायको विषय समेत खुलाई सम्बन्धित विभागमा दरखास्त दिनु पर्छ । (क) फर्मको पूरा नाम, । (ख) फर्मको कारोबार गर्ने मुख्य ठेगाना, । (ग) फर्मले काम गर्न चाहेको चीज वस्तु वा गर्न खोजेको सेवाको छोटकरी बयान सहित फर्मको उद्देश्य, । (घ) साझेदारहरुको पूरा नाम, थर र स्थायी ठेगाना, । (ङ) कुनै साझेदारको अधिकार उपर बन्देज लगाएको भए सो कुरा, । (च) साझेदारको किसिम र प्रत्येक साझेदारले लगाएको पुँजी, । (छ) फर्मको प्रतिनिधित्व गर्ने साझेदार वा साझेदारहरुको नाम, । (ज) नाफा नोक्सान बन्दा लगाउने तरिका, । (झ) नाफा निश्चित गर्ने तरिका, । (ञ) सम्बन्धित विभागले खुलाउनु पर्ने भनी तोकिएका अरु कुनै विषयहरु । ७. फर्मको नाम: पहिले रजिष्ट्रेशन भैराखेको अरु फर्मको नाम र कम्पनी ऐन अन्तर्गत रजिष्ट्रेशन भैराखेको लिमिटेड कम्पनीको नाम मिल्ने गरी फर्मको नाम राख्नु हुँदैन । ८. फर्म दर्ताको निस्सा: दफा ६ र ७ को शर्तहरु बमोजिम छ भने यस ऐन बमोजिम सम्बन्धित विभागको लगत किताबमा फर्मको नाम दर्ता भैसकेपछि साझेदारको नाममा सम्बन्धित विभागबाट अनुसूची ३ (क) को ढाँचाको निस्सा (प्रमाणपत्र) दिइनेछ । ९. अधिको फर्म दर्ता गराउन नपर्ने: प्राइभेट फर्म रजिष्ट्रेशन ऐन, २०१४ अन्तर्गत रजिष्ट्रेशन भई राखेको फर्महरु फेरि यस ऐन अन्तर्गत दर्ता गराउनु पर्दैन । तर दफा ६ मा उल्लेख भएको अनुसूची-१ (क) मा तोकिएको विवरण पहिले उल्लेख नभएको रहेछ भने सम्बन्धित विभागबाट मागेमा साझेदारहरुले त्यस्तो विवरण पेश गर्नु पर्छ । १०. विवरणमा हेरफेर गर्नु परेमा स्वीकृति लिनु पर्ने: पहिलो संशोधनद्वारा संशोधित । फर्म दर्ता गर्दा दफा ६ बमोजिम पेश गरेको दरखास्त र कबुलियतको विवरणमा कुनै हेरफेर गर्नु परेमा सो कुरा जनाई सम्बन्धित विभागमा दरखास्त दिनु पर्नेछ र सम्बन्धित विभागबाट स्वीकृति प्राप्त भएपछि मात्र सो विवरण हेरफेर गर्न सकिनेछ । ११. नवीकरण गर्नु पर्ने: पहिलो संशोधनद्वारा संशोधित । यस ऐन बमोजिम दर्ता भएको फर्मको आर्थिक वर्ष भुक्तान भएको पैंतीस दिनभित्र अनुसूची-२(ख) मा तोकिएको दस्तुर साथ अनुसूची-१(ख) को ढाँचाको फारममा सम्बन्धित विभागमा दरखास्त दिनु पर्नेछ । सो म्यादभित्र दस्तुरसाथ दरखास्त परेमा सम्बन्धित विभागले त्यस्तो फर्मको दर्ता लगतमा र दर्ता प्रमाणपत्रमा नवीकरणको व्यहोरा जनाई दिनु पर्नेछ । नवीकरण नगराई सोही नामबाट कुनै फर्म चलाउनु हुँदैन । ११क. सम्बन्धित विभागले विवरण माग गर्न सक्ने: पहिलो संशोधनद्वारा थप । (१) यस ऐन अन्तर्गत दर्ता भएको कुनै फर्मसँग सम्बन्धित विभागले त्यस्तो फर्मको हिसाबको विवरण माग गर्न सक्नेछ ।
साझेदारी_ऐन_२०२०
Partnership Act, 1964

नवीकरण नगराई सोही नामबाट कुनै फर्म चलाउनु हुँदैन । ११क. सम्बन्धित विभागले विवरण माग गर्न सक्ने: पहिलो संशोधनद्वारा थप । (१) यस ऐन अन्तर्गत दर्ता भएको कुनै फर्मसँग सम्बन्धित विभागले त्यस्तो फर्मको हिसाबको विवरण माग गर्न सक्नेछ । (२) उपदफा (१) बमोजिम माग गरिएको हिसाबको विवरण सम्बन्धित विभागलाई पेश गर्नु त्यस्तो फर्मको कर्तव्य हुनेछ । ११ख. फर्म खारेज गर्न सक्ने: पहिलो संशोधनद्वारा थप । (१) देहायको अवस्थामा यस ऐन बमोजिम दर्ता भएको फर्म सम्बन्धित विभागले खारेज गर्न सक्नेछ: । (क) वाणिज्य व्यवसायको लागि दर्ता भएको फर्मले तोकिएको अवधिभित्र नवीकरण नगराएमा, । (ख) साझेदारहरुले मुनासिब कारण दर्शाई फर्म खारेज गरी पाउँ भनी सम्बन्धित विभागमा निवेदन दिएमा, । (ग) सम्बन्धित विभागले दफा ११क. बमोजिमको विवरण माग गर्दा सम्बन्धित फर्मले तोकिएको अवधिभित्र सो विवरण पेश नगरेमा, । (घ) उद्योग सम्बन्धी फर्मले कार्य सञ्चालन गरी सम्बन्धित विभागलाई जानकारी दिई वा नदिई उद्योग बन्द गरेमा, । (ङ) उद्योग सम्बन्धी फर्मले नवीकरण गर्ने म्याद समाप्त भएको मितिले तोकिएको अवधिभित्र नवीकरण नगराएमा वा नवीकरण गराएर पनि इजाजतको शर्त अनुसार उद्योग स्थापना र सञ्चालनको गर्नको लागि कारखाना निर्माण, मेशिनरी औजार, उपकरणको खरीद वा उद्योग सञ्चालनको लागि आवश्यक कार्य गरेको लिखित प्रगति विवरण सम्बन्धित विभागमा नदिएमा, वा । (च) फर्मले यो ऐन वा यस ऐन अन्तर्गत बनेको नियमको विपरीत हुने गरी अन्य कुनै काम गरेमा । (२) उपदफा (१) को खण्ड (क), (ग), (घ), (ङ) वा (च) बमोजिम सम्बन्धित विभागबाट फर्म खारेज गर्नु अघि सम्बन्धित फर्मलाई सबुद पेश गर्ने उचित अवसर दिनु पर्नेछ । (३) उपदफा (१) को खण्ड (क), (ग), (घ), (ङ) वा (च) बमोजिम सम्बन्धित विभागबाट फर्म खारेज भएमा त्यसरी खारेज भएको फर्मका साझेदारहरुको नाममा एक वर्षसम्म सोही उद्देश्य भएको अर्को फर्म दर्ता गरिने छैन । नेपालको संविधान अनुकूल बनाउन केही नेपाल ऐनलाई संशोधन गर्ने ऐन, २०७५ द्वारा थप । ११ग. प्रदेशमा साझेदारीको दर्ता: प्रदेशस्तरमा साझेदारीको दर्ता, नवीकरण तथा तत् सम्बन्धी अन्य व्यवस्था यस ऐनको अधिनमा रही प्रदेश कानूनमा व्यवस्था भए बमोजिम हुनेछ । परिच्छेद ३ । साझेदारको पारस्परिक सम्बन्ध । १२. साझेदारको आपसी सम्बन्ध: (१) साझेदारहरुको आपसमा भएको कबुलियतद्वारा साझेदारीमा हक र दायित्व कायम हुन्छ । यस्तो कबुलियत आपसको व्यवहारबाट अङ्कित भएको वा लिखित रुपमा पनि हुन सक्छ । (२) साझेदारीको कबुलियत भएकोमा सो कबुलियतमा लेखिए बमोजिम र सो नभएकोमा यस ऐनका दफा १३ देखि २६ सम्मको दफाहरु साझेदारीलाई लागू गर्नु पर्छ । १३. साझेदारीमा रहेको जायजेथा: साझेदारीको जम्मा जायजेथा देहाय बमोजिम हुनेछः । (क) साझा कारोबार शुरु हुँदा त्यसको लागि जम्मा गरिएको सबै जायजेथा, । (ख) साझेदारीको लागि वा त्यसका निमित्त वा त्यसका प्रयोजनमा प्राप्त गरेको जायजेथा, । (ग) साझेदारले कारोबार गरी कमाएको धन, र । (घ) साझेदारी चलाएको कारोबारबाट प्राप्त हुन आएको ख्याति (गुड वील) । स्पष्टीकरणः प्रसङ्गबाट अन्य इरादा देखिएकोमा बाहेक फर्मको धन हाली प्राप्त गरेको सबै सम्पत्ति र हकहरु फर्मको निमित्त प्राप्त गरेको मानिनेछ ।
साझेदारी_ऐन_२०२०
Partnership Act, 1964

(ग) साझेदारले कारोबार गरी कमाएको धन, र । (घ) साझेदारी चलाएको कारोबारबाट प्राप्त हुन आएको ख्याति (गुड वील) । स्पष्टीकरणः प्रसङ्गबाट अन्य इरादा देखिएकोमा बाहेक फर्मको धन हाली प्राप्त गरेको सबै सम्पत्ति र हकहरु फर्मको निमित्त प्राप्त गरेको मानिनेछ । १४. साझेदारी जायजेथाको प्रयोग: साझेदारी कारोबारको प्रयोगमा बाहेक साझेदारी धनमाल साझेदारहरुले अरु काममा लगाउन र लगाउन दिन हुँदैन । १५. पुँजी थप्न कर नलाग्ने: अरु साझेदारले माग गरे पनि साझेदारी कबुलियतमा तोकेको अङ्क भन्दा बढी पुँजी थप्न कुनै साझेदारलाई कर लाग्दैन । १६. साटोमा राख्न नपाउने: साझेदार कसैले पनि अन्य साझेदारको मञ्जुरी बेगर अरु कुनै व्यक्तिलाई आफ्नो सट्टामा साझेदार गराउन र राख्न पाउँदैन । १७. साझेदारले कममा भाग लिन पाउने: (१) कबुलियतद्वारा साझेदारी कारोबारको बन्दोबस्तमा भाग लिन नपाउने साझेदारले बाहेक अन्य साझेदारले विरोध नगरेसम्म प्रत्येक साझेदारले साझा कारोबारको बन्दोबस्तमा भाग लिन पाउँछ । तर सबै साझेदारको मञ्जुरी बेगर साझा कारोबारसँग सम्बन्ध नभएको अरु काम साझेदारीको नामबाट गर्न भने हुँदैन । (२) साझेदारीको सबै वा कुनै काम सबै साझेदारले वा सो मध्ये कुनै दुई वा दुई भन्दा बढी साझेदारहरुले संयुक्त रुपमा गर्ने कबुलियत भएकोमा कुनै मनासिब माफिकको कारण परी कबुलियत बमोजिम यस्ता सबै साझेदारहरुले सो काम गर्न नभ्याउने भएमा निजहरुले आफू मध्ये कसैलाई सो काम गर्न अधिकृत गर्न सक्नेछन् । १८. स्रेस्ता हेर्न नक्कल लिन पाउने: साझेदारीको हिसाब किताब स्रेस्ता हेर्न चाहेमा हरेक साझेदारले हेर्न पाउनेछन् र नक्कल लिन चाहेमा सो स्रेस्ता जिम्मा लिने साझेदारले सक्ल बमोजिमको नक्कल उतारी आफ्नो सहिछाप गरी दिनुपर्छ । १९. पारिश्रमिक र ब्याज: (१) साझा कामको बन्दोबस्त गरे बापतको पारिश्रमिक कबुलियतद्वारा तोकिए बमोजिम हरेक साझेदारले पाउनेछन् र निजले कबुल गरे भन्दा बढी पुँजी लगाएको भए दश प्रतिशतमा नबढाई लिखत बमोजिमको ब्याज पनि पाउँछ । (२) कुनै साझेदारले जानी जानी लापरवाही गरी हानी नोक्सानी गरे पारेमा त्यसको बिगो निजले तिर्नुपर्छ । २०. साझेदारले आर्जेको मुनाफा फर्मको हुने: फर्मको कुनै कारोबारको सिलसिलामा वा फर्मको धनमालको उपयोग गरी वा फर्मको कारोबारको सम्बन्धबाट वा फर्मको नाममा कुनै साझेदारले नाफा बनाएमा सो नाफा र त्यसको हिसाब समेत फर्मलाई बुझाउनु पर्छ । २१. साझेदारले बुझाएको रकम हिसाबमा देखाउनु पर्ने: दफा १९ र २० बमोजिम कुनै साझेदारले तिरे बुझाएमा सो रकम फर्मको आर्थिक वर्षको नाफा नोक्सानको हिसाब स्रेस्तामा स्पष्ट देखाउनु पर्छ । २२. नाफा नोक्सानको बाँडफाँड: (१) साझेदारहरुमा नाफा नोक्सानको हिसाब गरी बाँडफाँड गर्दा कबुलियतमा व्यवस्था भएकोमा सोही बमोजिम र नभएकोमा बराबर दरले बन्डा लगाइनेछ । (२) कुनै साझेदारले साझेदारी खडा गर्दा लगाएको पुँजीमा ब्याज दिने लिने कबुलियत भए सो ब्याज मुनाफाबाट मात्र तिर्न पर्छ । २३. मुनाफा पाउन नसक्ने: कुनै साझेदारले आफ्नो भागको बुझाउन पर्ने पुँजी फर्मलाई तिरी बुझाई सकेको रहेनछ भने सो बुझाउन पर्ने बाँकी अङ्क चुक्ता भर्ना नभएसम्म निजले पाउन पर्ने मुनाफा पाउन सक्ने छैन । परिच्छेद ४ । फर्म र उनाउ व्यक्तिको सम्बन्ध ।
साझेदारी_ऐन_२०२०
Partnership Act, 1964

२३. मुनाफा पाउन नसक्ने: कुनै साझेदारले आफ्नो भागको बुझाउन पर्ने पुँजी फर्मलाई तिरी बुझाई सकेको रहेनछ भने सो बुझाउन पर्ने बाँकी अङ्क चुक्ता भर्ना नभएसम्म निजले पाउन पर्ने मुनाफा पाउन सक्ने छैन । परिच्छेद ४ । फर्म र उनाउ व्यक्तिको सम्बन्ध । २४. साझेदारले काम गर्न हुने: दफा १७ मा उल्लेखित कबुलियतका अधिनमा रही प्रत्येक साझेदारले फर्मको प्रतिनिधित्व गर्न हुन्छ र फर्मको कारोबार चलाउनलाई साझेदारले गरेको कामबाट फर्म बाध्य हुनेछ । कुनै साझेदारले फर्मको काम कारबाहीको सिलसिलामा जालसाज गरेमा अरु साझेदारको उजुर पर्न आए अधिकार प्राप्त अदालतले यस्तो साझेदारलाई फर्मको प्रतिनिधित्व गर्नबाट बाहेक गरी दिन हुन्छ । २५. साझेदारले गरेको कारबाहीमा फर्म बाध्य हुने: साझेदारले कबुलियतद्वारा साझेदारीको प्रतिनिधित्व गर्ने विषयमा बन्देज लगाउन हुन्छ । यस्तो बन्देजी कबुलियतमा जेसुकै लेखिएको भए पनि फर्मसँग कारोबार गर्ने उनाउ व्यक्तिलाई सो बन्देजको थाहा रहेनछ भने हरेक साझेदारले फर्मको निमित्त गरेको कारबाहीले फर्म बाध्य हुनेछ । २६. जवाफदेही हुने: आफू साझेदार छँदा फर्मको निमित्त गरिएका सबै काम उपर संयुक्त वा व्यक्तिगत रुपमा प्रत्येक साझेदार जवाफदेही हुनेछ । २७. नयाँ साझेदार जवाफदेही नहुने: (१) आफू साझेदार हुनुभन्दा अगाडि भएको गरेको साझेदारी कामको हकमा नयाँ हुने साझेदार जवाफदेही हुनेछैन । (२) साझेदारीबाट अलग हुने साझेदारलाई फर्मको अधिको काममा उनाउ व्यक्ति प्रतिको जवाफदेहीबाट सो उनाउ व्यक्तिसँगको कबुलियतद्वारा र साझेदारी कायम रहेका बाँकी साझेदारहरुको मञ्जुरीले मात्र फुर्सत हुन सक्नेछ । (३) उनाउ व्यक्तिलाई कुनै साझेदार साझेदारीबाट अलग हुने भएको छ भन्ने थाहा भएमा अलग हुने साझेदार आफू अलग भइसकेपछि अरु साझेदारले फर्मको नामबाट गरे भएका काम प्रति निजको जवाफदेही हुने छैन । २८. साझेदारले आफ्नो हक बिक्री इत्यादि गर्ने: कुनै साझेदारले फर्ममा रहेको आफ्नो सबै हक अरु कसैलाई बिक्री गरी वा बन्धक राखी वा अरु कुनै प्रकारले दिएमा सो साझेदारले सो अवधिभित्र साझेदारी कारोबारबाट पाउने मुनाफा वा अन्य कुनै रकममा सो व्यक्तिले दाबी गर्न सक्नेछ । तर- । (क) त्यस्तो व्यक्ति सो फर्मको साझेदार मानिने छैन, र । (ख) सबै साझेदारीहरुको मञ्जुरी बेगर निजलाई सो फर्मको हिसाब किताब जाँचने अधिकार हुने छैन । परिच्छेद ५ । साझेदारीको विघटन । २९. साझेदारी विघटन हुने: सबै साझेदारका मञ्जुरीले वा निजहरुका बीचमा भएका कबुलियत बमोजिम साझेदारी विघटन हुन सक्नेछ । ३०. लिखित सूचनाद्वारा विघटन हुने: कुनै साझेदारी अनिश्चित समयको निमित्त चलाइएको छ भने जुनसुकै समयमा जुनसुकै साझेदारले अरु साझेदारहरुलाई लिखित सूचना दिई साझेदारी विघटन गराउन सक्नेछ । साझेदारहरुको बीचमा अन्यथा मञ्जुरी नभएको भए त्यस्तो सूचनामा लेखिएको मितिदेखि वा मिति नतोकिएको भए सूचना तामेल भएको मितिदेखि साझेदारी विघटन भएको मानिनेछ । ३१. जुनसुकै बखत साझेदारी विघटन हुन सक्ने: साझेदारहरुमा जुनसुकै व्यहोराको कबुलियत भएको भए पनि कुनै साझेदारले विशेष कारणवश र खासगरी देहायका परिस्थितिमा साझेदारी विघटन गराउन सक्नेछः । (क) कुनै साझेदार आफूले गरेको कबुलियत बमोजिमको साझेदारी कार्यभार सम्हाल्न असमर्थ भएमा, वा ।
साझेदारी_ऐन_२०२०
Partnership Act, 1964

३१. जुनसुकै बखत साझेदारी विघटन हुन सक्ने: साझेदारहरुमा जुनसुकै व्यहोराको कबुलियत भएको भए पनि कुनै साझेदारले विशेष कारणवश र खासगरी देहायका परिस्थितिमा साझेदारी विघटन गराउन सक्नेछः । (क) कुनै साझेदार आफूले गरेको कबुलियत बमोजिमको साझेदारी कार्यभार सम्हाल्न असमर्थ भएमा, वा । (ख) अर्को साझेदारले फर्मलाई तिर्न बुझाउन पर्ने रकम नतिरेमा वा आफूले साझेदारीको हिस्सा अरु साझेदारको मञ्जुरी बेगर कसैलाई हक छाडी दिएमा, वा । (ग) अर्को साझेदारको हक अदालतबाट भरी भराउमा परेमा, वा । (घ) अर्को साझेदारले फर्मको काम कारबाहीमा जालसाज वा असाध्य लापरवाही गरेमा, वा । (ङ) अर्को साझेदारले कैदको सजाय पाएमा । ३२. कार्यकाल पछि स्वतः विघटन हुने: साझेदारहरुमा आपसमा भएका कबुलियतको अधीनमा रही कुनै साझेदारी सीमित कालको लागि खडा भएकोमा सो अवधि नाघे पछि वा कुनै एक वा एक भन्दा बढी कामको निमित्त खडा भएकोमा सो काम पूरा भए पछि साझेदारी स्वतः विघटन हुनेछ । ३३. साझेदारी तुरुन्त विघटन हुने: कुनै साझेदार मरेमा वा साहुको ऋण तिर्न नसक्ने भई दामासाहीमा परेमा साझेदारी तुरुन्त विघटन हुनेछ । ३४. उनाउ व्यक्ति प्रतिको दायित्व पूरा गर्नु पर्ने: साझेदारी विघटन भएको प्रचार प्रकाश नगरिएको वा त्यस्ता विघटनको थाहा जानकारी फर्मसँग सम्बन्धित उनाउ व्यक्तिलाई नभएमा साझेदारी विघटन भए पनि फर्मको नाममा गरेको काम कारबाहीबाट उनाउ व्यक्ति प्रतिको दायित्व सबै साझेदारले पूरा गर्नु पर्छ । तर मरेका वा दामासाहीमा परेका साझेदारको ज्येथाबाट निज मरेका वा दामासाहीमा परेका मिति पछिको काम कारबाही बापत तिर्न पर्ने छैन । ३५. वारेसद्वारा भाग लिन हुने: दफा ३२ को अधिनमा रही हरेक साझेदारले आफू वा आफ्नो वारेसद्वारा साझेदारी विघटनमा भाग लिन हुन्छ । ३६. विघटन भएपछि पनि कायम रहने: फर्मको विघटनको काम टुङ्ग्याउनलाई जो चाहिने काम कारबाही र विघटन हुनु पहिले शुरु गरेको अपूरो काम पूरा गर्नलाई साझेदारी भैसकेपछि पनि फर्मलाई बाध्य गर्न र साझेदारहरुको आपसको हक दायित्व निश्चित गर्ने अधिकार साविक बमोजिम कायम रहनेछ । ३७. फर्मको हिसाब फस्र्याउने: साझेदारहरु बीचमा भएको कबुलियत र दफा ३२ को अधिनमा रही विघटन भएका फर्मको हिसाब फछ्र्यौट गर्दा देहाय बमोजिम गर्नुपर्छ: । (क) फर्मको हितमा बाधा नपर्ने गरी फर्मको जायजेथाको नगदमा परिणत गर्ने, । (ख) पुँजी घटेको समेतको नोक्सानी सबभन्दा पहिले मुनाफाबाट र त्यसबाट नपुगे पुँजीबाट र त्यसबाट पनि नपुगे प्रत्येक साझेदारका घर घरानाबाट भर्ना गर्नुपर्छ । (ग) पुँजीको कमी भर्ना गर्न लगायत फर्मको ज्येथा देहायका क्रम र तरिकाबाट उपयोग गर्नुपर्छ: । (१) फर्मले उनाउ व्यक्तिहरुलाई तिर्नपर्ने ऋण, । (२) पुँजी बाहेकको साझेदारले दिएका थप कर्जाको दामासाहीले, । (३) साझेदारले बुझाएका पुँजीको दामासाही, र । (४) शेष बाँकी ज्येथाबाट साझेदारहरुको भाग हिसाबमोजिम मुनाफा बाँड्नमा । ३८. जायजेथा भाग नलाग्ने: साझेदारका बीचमा कबुलियत भएको भएपनि फर्मको ऋण भुक्तान नगरी साझेदारमा बन्डा गर्न हुँदैन । ३९. लिक्विडेटर नियुक्त गर्ने: फर्मको हिसाब किताब फछ्र्यौट गर्न नचाहिदो सुस्ती भयो भन्ने सबुद प्रमाण सहित कुनै साझेदारले उजुर गरेमा सम्बन्धित विभागले फर्म विघटन गर्ने कार्य गर्न एक वा बढी लिक्विडेटर नियुक्त गर्न सक्नेछ ।